SA’ner wen eerste virtuele fietsry­wêreld­kampioen­skapAshleigh Moolman (Foto: Ashleigh Moolman, Twitter) Ashleigh Moolman, die Suid-Afrikaanse veteraanfietsryer, het die heel eerste virtuele fietsrywêreldkampioen geword toe sy skoonskip gemaak het in die 50 km-wedren op die digitale paaie van Watopia. Die wedren is deur Union Cycliste Internationale (UCI) georganiseer en het op die Zwift-platform plaasgevind. Moolman het op haar 35ste verjaardag die oorwinning behaal, boonop sonder om haar woonstel te verlaat. Dié nasionale kampioen het die Australiër Sarah Gigante en Cecilia Hansen van Swede in ŉ tyd van 73 minute gewen. Haar beloning vir die oorwinning was ŉ reënboogtrui. Jason Osborne het die manstitel verower deur bekende fietsryers soos Victor Campenaerts, Tom Pidcock en Edvald Boasson Hagen in sy stof te laat byt. Die 26-jarige Duitser sal volgende jaar aan die Olimpiese Spele in Tokio deelneem. Hy gaan dan egter sy fiets vir roeispane verruil. Osborne het Woensdag se byeenkoms in 65 minute gewen en net-net met die Deense paar, Anders Foldager en Nicklas Pedersen, afgereken. WHAT. A. DAY! ???? The inaugural @UCI_cycling Esports World Championships was ????! Check out the highlights from #Watopia2020 ???????? pic.twitter.com/8KqTZix7vW — Zwift (@GoZwift) December 10, 2020 Finally time to sit down & let it all sink in … I'm super happy to be the 1st @UCI_cycling Esports World Champ on @GoZwift!!! Congrats to @SarahGigante for an impressive silver! 2020 has been a strange year, but I'm proud to be part of this Esports movement! ???? @tacticsport pic.twitter.com/4bxhKcwQ5K — Ashleigh Moolman (@ashleighcycling) December 10, 2020